23.5.2022
ET
Euroopa Liidu Teataja
C 207/15
Eelotsuse küsimused Kas ELTL artiklit 56 ning aktsiisi kui tegeliku tarbimise maksu üheastmelisuse põhimõtet ja proportsionaalsuse põhimõtet tuleb tõlgendada nii, et nendega on vastuolus selliste liikmesriigi õigusnormide kohaldamine nagu 6. detsembri 2008. aasta aktsiisiseaduse (Ustawa z dnia 6 grudnia 2008 r. o podatku akcyzowym) artikli 107 lõige 1 ulatuses, milles see muudab võimatuks maksukohustuslasele aktsiisi tagasimaksmise registreeritud sõiduauto ekspordi eest proportsionaalses ulatuses võrreldes sõiduauto kasutusajaga riigi territooriumil?
Eelotsusetaotlus, mille on esitanud Fővárosi Törvényszék (Ungari) 15. veebruaril 2022 – Xella Magyarország Építőanyagipari Kft. versus Innovációs és Technológiai Miniszter (Kohtuasi C-106/22) (2022/C 207/21) Kohtumenetluse keel: ungari Eelotsusetaotluse esitanud kohus Fővárosi Törvényszék
Põhikohtuasja pooled Taotleja: Xella Magyarország Építőanyagipari Kft.
Pädev asutus, kellele taotlus esitati: Innovációs és Technológiai Miniszter
Eelotsuse küsimused 1.
Kas ELTL artikli 65 lõike 1 punkti b tuleb määruse (EL) 2019/452, millega luuakse liitu tehtavate välismaiste otseinvesteeringute taustauuringute raamistik (1), põhjendusi 4 ja 6 ning ELL artikli 4 lõiget 2 arvesse võttes tõlgendada nii, et see hõlmab võimalust kehtestada niisugused eeskirjad nagu 2020. aasta LVIII seadus eriolukorra rahastamist ja epideemiakriisi käsitlevate üleminekunormide kohta (A veszélyhelyzet megszűnésével összefüggő átmeneti szabályokról és a járványügyi készültségről szóló 2020. évi LVIII. törvény) § 85 ja eelkõige selle § 276 punkt 1 ja punkti 2 alapunkt a ning § 283 lõike 1 punkt b? 2.
Kui vastus esimesele küsimusele on jaatav, siis kas ainuüksi asjaolu, et komisjon viis läbi koondumiste kontrolli menetluse, teostas oma pädevust ja andis loa koondumiseks kaudse välisinvestori omandiõiguse ahelas, välistab kohaldatavast liikmesriigi õigusest tuleneva otsustusõiguse teostamise?
(1)
Euroopa Parlamendi ja nõukogu 19. märtsi 2019. aasta määrus (EL) 2019/452, millega luuakse liitu tehtavate välismaiste otseinvesteeringute taustauuringute raamistik (ELT 2019, L 79I, lk 1).
Eelotsusetaotlus, mille on esitanud Gerechtshof Amsterdam (Madalmaad) 16. veebruaril 2022 – X BV, Inspecteur van de Belastingdienst/Douane (Kohtuasi C-107/22) (2022/C 207/22) Kohtumenetluse keel: hollandi Eelotsusetaotluse esitanud kohus Gerechtshof Amsterdam
Põhikohtuasja pooled Apellatsioonkaebuse esitajad: X BV, Inspecteur van de Belastingdienst/Douane